
转讜住驻讜转





	诇讗 拽砖讬讗 讛讗 讘诇讞讬诐 讛讗 讘讬讘砖讬诐. 讜讗''转 讜讛讗 诇注讬诇 讗住专讬谞谉 讘讬讘砖 讚驻专讬讱 讜讛讗 谞转专讬 拽讬谞住讬 讻讜' 讜讬''诇 讚讘讗讬诇谉 砖讛讜讗 讙讘讜讛 砖讬讬讱 诇诪讙讝专 讟驻讬 诪砖讜诐 讚诪讬谞讻专 讘讬讛 谞讬转专讬 拽讬谞住讬: 讜讛讗讬讚谞讗 讚拽讬''诇 讻专''砖 讻讜诇讛讜 砖专讬. 驻讬' 专''讞 讚讛讗讬 讛讬转专 诇讗 拽讗讬 讗诇讗 讗注砖讘讬诐 讚砖专讬 讘讻诇 注谞讬谉 讗讘诇 讘讗讬诇谉 讗讬谉 诇讛讜讻讬讞 砖诐 砖讜诐 讛讬转专 讗驻讬诇讜 讬讘砖 讚砖讬讬讱 诇诪讬讙讝专 讟驻讬 诪砖讜诐 讚诪谞讻专讗 诪讬诇转讗:





专讘 谞住讬诐 讙讗讜谉

讜讛砖转讗 讚拽讬讬诪' 诇谉 讻专' 砖诪注讜谉 讻讜诇讛讜 砖专讬 讚讛讬讬谞讜 讚讗诪' 专' 砖诪注讜谉 讙讜专专 讗讚诐 诪讟讛 讻住讗 讜住驻住诇 讜讘诇讘讚 砖诇讗 讬转讻讜讬谉 诇注砖讜转 讞专讬抓 讚拽讗 住讘专 讚讘专 砖讗讬谞讜 诪转讻讜讬谉 诪讜转专 讜讗讬转讛 讘驻专' 讘诪讛 诪讚诇讬拽讬谉 讜讻讘专 驻讬专砖谞讜讛讜 讘驻专' 讻讬专讛 讜讗诪专讬谞谉 谞诪讬 讚注讬拽' 讚讘专讬 专' 讬讛讜讚讛 讚讘专 砖讗讬谉 诪转讻讜讬谉 讗住讜专 讘诪砖谞转 讬讜诐 讟讜讘 讜讘诪砖谞转 讘讻讜专讜转 讗讬转谞讛讜:





专讘讬谞讜 讞谞谞讗诇

转谞讬 讞讚讗 讗讞讚 讗讬诇谉 诇讞 讜讗讞讚 讗讬诇谉 讬讘砖 讗住讜专 诇讛砖转诪砖 讘讜 讜转谞讬讗 讗讬讚讱 讘讚"讗 讘诇讞 讗讘诇 讘讬讘砖 讚诇讗 诪砖讬专 注诇讬讜 诪讜转专 讜驻专讬拽 专讘 讬讛讜讚讛 讛讗 讚转谞讬 讗住讜专 讻砖讗讬谉 讙讝注讜 诪讞诇讬祝 讜讛讗 讚转谞讬 讬讘砖 诪讜转专 讘砖讙讝注讜 诪讞诇讬祝. 讜讛讗 讚转谞讬 讗住讜专 讘讬诪讜转 讛讙砖诪讬诐 讚讗讬讻讗 注诇讬谉 讜诪砖讬专谉. 讜讛讗 讚转谞讬 讬讘砖 诪讜转专 讘讬诪讜转 讛讞诪讛 讜讗拽砖讬谞谉 讘讬诪讜转 讛讞诪讛 讛讗 拽讗 诪砖讬专 驻讬专讬 讜讚讞讬谞谉 讘讗讬诇谉 讚诇讬转 讘讬讛 驻讬专讬. 讜讛讗 讗讬讻讗 拽讬谞住讬 驻讬' 注爪讬诐 讬讘砖讬诐 讚拽讬诐 砖谞驻专讻讬谉 讘专讙诇 讗讜 讘讬讚 讻砖注讜诇讬谉 讗讜 讻砖讬讜专讚讬谉 诪谉 讛讗讬诇谉 讜讚讞讬谞谉 讘讗讬诇谉 讙专专讗 驻讬专讜砖 讗讬诇谉 拽专讞 砖讗讬谉 诇讜 注诇讬讜 诇讗 注诇讬谉 讜诇讗 讗诪讬专讬谉 讗诇讗 讛讜讗 讬讘砖 讻讚讙专住讬谞谉 讘诪讜注讚 [拽讟谉] 讜讗讬谉 诪砖拽讬谉 砖讚讛 讙专讬专 讘诪讜注讚. 



讗讬谞讬 讜讛讗 专讘 讗住专 讘讗讬诇谉 讙专专讗 讘砖讘转 讜驻专拽讬 专讘 讘拽注讛 诪爪讗 讜讙讚专 讘讛 讙讚专 讻诇讜诪专 诪拽讜诐 砖诇讗 讛讬转讛 讘讜 转讜专讛 讻诪讜 讘拽注讛 讜讗住专 诇讛谉 讗驻讬' 讚讘专 讛诪讜转专. 驻"讗 拽讬住谞讬 驻讬专讜砖 注诇讛 讛讗讬诇谉. 



转谞讬 讞讚讗 讗住讜专 诇讛诇讱 注"讙 注砖讘讬诐 讘砖讘转 砖谞讗诪专 讜讗抓 讘专讙诇讬诐 讞讜讟讗 讜转谞讬讗 讗讬讚讱 诪讜转专 讜驻专拽讬谞谉 讛讗 讚转谞讬 讗住讜专 专' 讬讛讜讚讛 讚讗诪专 讚讘专 砖讗讬谉 诪转讻讜讬谉 讗住讜专 讜讛讗 讚转谞讬 诪讜转专 专"砖. 



讜讗诪专讬谞谉 讗讬 讘注讬转 讗讬诪讗 讛讗 讜讛讗 专' 讬讛讜讚讛 讜诇讗 拽砖讬讗 讛讗 讘讬诪讜转 讛讞诪讛 讜讛讗 讘讬诪讜转 讛讙砖诪讬诐. [讜讘讚讗讬转 诇讛讜] 砖专讗谞讬 注砖讘讬诐 讬讘砖讬诐 讜讛谉 讻讙讜谉 驻专讜注 诪转诇注转讛 讗讜 讚住讬诐 诪住讗谞讬 讚讗讬转 讘讛讜 注拽讜住讗 讘讛讬讝诪讬 讜讛讬讙讬 讜讗住拽讬谞' 讜讛砖转讗 讚拽讬"诇 讻专"砖 讚讗诪专 讚讘专 砖讗讬谉 诪转讻讜讬谉 诪讜转专 讻讜诇讛讜 砖专讬 讘讬谉 讘讬诪讜转 讛讞诪讛 讘讬谉 讘讬诪讜转 讛讙砖诪讬诐 讘讬谉 讗讬转 诇讛讜 砖专讗谞讬 讘讬谉 诇讬转 诇讛讜 砖专讗谞讬 讘讬谉 诪住讬讬诐 诪住讗谞讬 讘讬谉 诇讗 住讬讬诐. 讘讬谉 讗讬转 诇讛讜 注拽讜住讗 讘讬谉 诇讬转 诇讛讜. 讘讬谉 讘讛讝诪讬 讜讛讬讙讬 讘讬谉 讘砖讗专 爪讬讘讬 讘讻诇讛讜 砖专讬. 



讗住讜专 诇讗讚诐 诇讻讜祝 讗砖转讜 诇讚讘专 诪爪讜讛 砖谞讗诪专 讜讗抓 讘专讙诇讬诐 讞讜讟讗 讜讻诇 讛讻讜驻讛 讛讜讜讬讬谉 诇讜 讘谞讬谉 砖讗讬谞谉 诪讛讜讙谞讬谉 讚讻转讬讘 讙诐 讘诇讗 讚注转 谞驻砖 诇讗 讟讜讘 谞驻砖 讛讬讜爪讗讛 诪讘讬谞讬讛诐 诇讗 讟讜讘讛. 



讻诇 讗砖讛 砖转讜讘注转 讘注诇讛 讻讙讜谉 诇讗讛 砖讻转讜讘 讘讛 讜转爪讗 诇讗讛 诇拽专讗转讜 讜讙讜' 讜谞驻拽 诪讬谞讬讛 讬砖砖讻专 讚讻转讬讘 讜诪讘谞讬 讬砖砖讻专 讬讜讚注讬 讘讬谞讛 诇注转讬诐 诇讚注转 诪讛 讬注砖讛 讬砖专讗诇. 讜讘讚讜专讜 砖诇 诪砖讛 讻转讬讘 讜讗拽讞 讗转 专讗砖讬 砖讘讟讬讻诐 讗谞砖讬诐 讞讻诪讬诐 讜讬讚讜注讬诐 讜讗讬诇讜 谞讘讜谞讬诐 诇讗 讗砖讻讞 讜讛讗 讚讗诪专谉 讚转讜讘注转 讘注诇讛 诇讗讜 转讜讘注转 诪诪砖 转讘讬注讛 讘驻讛 讗诇讗 讚诪专爪讬讗 讗专爪讜讬讬 拽诪讬讛 讘诇讘讬砖转 [讘讙讚讬诐] 谞讗讬诐 讜转拽讜谞诐 砖诇 讙讜祝 讜讚讘专讬诐 讘谞讬讞讜转讗 砖诪专讙讬诇讬谉 讗转 讛讗讚诐 诇讚讘专 诪爪讜讛:




讬' 拽诇诇讜转 谞转拽诇诇讛 讞讜讛 讛专讘讛 讗专讘讛 讻讜'. 



讜诪谞讜讚讛 诪讻诇 讗讚诐 讚讗砖讛 讗讞转 讗住讜专讛 诇讛讬谞砖讗 诇砖谞讬 讗谞砖讬诐 讻讗讞讚. 



讗"专 讬讜讞谞谉 讗诇诪诇讗 诇讗 谞转谞讛 转讜专讛 诇讬砖专讗诇 诇诪讚谞讜 爪谞讬注讜转 诪讞转讜诇 砖讗讬谞讜 讘讜注诇 讗诇讗 讘诪拽讜诐 住转专. 讙讝诇 诪谞诪诇讛 砖诪讻讬谞讛 讘拽讬抓 诇讞诪讛. 注专讬讜转 诪讬讜谞讛 砖讗讬谞讛 诪拽讘诇转 注诇讬讛 讝讻专 讗诇讗 讝讻专 讛诪讬讜讞讚 诇讛. 讚专讱 讗专抓 诪转专谞讙讜诇 砖诪驻讬讬住 讜诪专讗讛 诇转专谞讙讜诇转 讘讻谞驻讜 讚讝讜讙讗 讚讻讬驻讬 注讘讬讚谞讗 诇讬讻讬 讙讚讜诇讬诐 注讚 讚诪讟讜 诪讗讜谞讬讱 注讚 诇讗专注讗.





专砖讘"讗

专讘 讘拽注讛 诪爪讗 讜讙讚专 讘讛 讙讚专. 讻诇讜诪专: 诪拽讜诐 注诪讬 讛讗专抓 讜讗住专 诇讛诐 讗转 讛讻诇. 讜讻转讘 讛专讗讘"讚 讝"诇 [讚讛砖转讗] 注诇 讗讜转讜 讙讚专 砖讙讚专 专讘 讘讗讜转讛 讘拽注讛 讜讘讗讜转讜 诪拽讜诐 讗谞讜 谞讜讛讙讬诐 注讻砖讬讜 讜谞讗住讜专 诇注诇讜转 注诇 讻诇 讗讬诇谉 讘讬谉 诇讞 讘讬谉 讬讘砖, 诇驻讬 砖讗讬谉 专讜讘 讛注讜诇诐 讘拽讬讗讬谉 讘讬谉 讬讘砖 砖讙讝注讜 诪讞诇讬祝 诇讬讘砖 砖讗讬谉 讙讝注讜 诪讞诇讬祝.



转讗谞讬 讞讚讗 (讗住讜专) [诪讜转专] 诇讬诇讱 注诇 讙讘讬 注砖讘讬诐 [讘砖讘转] 讜转谞讬讗 讗讬讚讱 诇讗 讬诇讱. 讜讘讻讜诇讛讜 讛讻讬 讗讜拽诪转讗 讚诇讗 讻讛诇讻转讗 谞讬谞讛讜 讜讗诇讬讘讗 讚专' 讬讛讜讚讛 谞讬谞讛讜, 讗讘诇 讗谞谉 讚拽讬讬诪讗 诇谉 讻专' 砖诪注讜谉 讘讻诇 诪拽讜诐 讜讻讚讗诪专讬谞谉 讘讙诪专讗, 讜讛砖转讗 讚拽讬讬诪讗 诇谉 讚专' 砖诪注讜谉 讻讜诇讛讜 砖专讬讗谉, 讜讛诇讻讱 讘讬谉 讘讬诪讜转 讛讞诪讛 讘讬谉 (住讗转讬诐 讘讬谉 诇讗 住讗转讬诐) [住讬讬诐 诪住讗谞讬讛 讘讬谉 诇讗 住讬讬诐 诪住讗谞讬讛] 砖专讬, 讚讘讻讜诇讛讜 诇讬讻讗 诪砖讜诐 驻住讬拽 专讬砖讬讛 讜诇讗 讬诪讜转. 讜诇讗 讙讝专讜 诇讛砖转诪砖 讘诪讞讜讘专 讗诇讗 讘讗讬诇谉 讗讘诇 讘注砖讘讬诐 诇讗.





讛诪讗讬专讬

诪讜转专 诇讗讚诐 诇讛诇讱 注诇 讙讘讬 注砖讘讬诐 讘砖讘转 讗驻讬壮 讘讬诪讜转 讛讙砖诪讬诐 砖讛诐 专讻讜转 讜谞讜讞讜转 诇讛砖讘专. 讜讻谉 讗驻讬壮 谞讜注诇 诪谞注诇讬诐 砖讛讚讘专 诪爪讜讬 诇砖讘专谉 讘谞拽诇 砖讻诇 讚讘专 砖讗讬谉 诪转讻讜讬谉 诪讜转专. 讜讝讜 砖谞讗诪专讛 讻讗谉 诇讗住讜专 诇讗 注诇 讚注转 专壮 砖诪注讜谉 谞讗诪专讛 讜讻讘专 讬讚注转 砖讛诇讻讛 讻专壮 砖诪注讜谉:



讗住讜专 诇讗讚诐 砖讬讻讜祝 讗转 讗砖转讜 诇讚讘专讬壮 砖讘爪谞注讛 讗驻讬壮 诇讻讜谞转 诪爪讜讛 讗诇讗 讬专爪讛 转讞诇讛 讜讗讞专 讻讱 讬注砖讛 诪注砖讛. 讚专讱 讛注专讛 讗诪专讜 诪诇驻谞讜 诪讘讛诪讜转 讗专抓 讜诪注讜祝 讛砖诪讬诐 讬讞讻诪谞讜. 讗驻讬壮 诇讗 谞转谞讛 转讜专讛 诇讬砖专讗诇 诇诪讚谞讜 爪谞讬注讜转 诪讞转讜诇. 专状诇 砖诪讻住讛 讗转 爪讜讗转讜. 讜讙讝诇 诪谞诪诇讛 专状诇 砖诪讻讬谞讛 诇讞诪讛 讘拽讬抓 讜讗讬谉 讗讞转 讙讜讝诇转 诇讞讘专转讛. 讜注专讬讜转 诪讬讜谞讛 专状诇 砖讗讬谞讜 谞讝拽拽 讗诇讗 诇讘转 讝讜讙讜. 讜讚专讱 讗专抓 诪转专谞讙讜诇 砖诪驻讬讬住 讜讗讞专 讻讱 讘讜注诇 讜讛讜讗 砖诪讛诇讱 住讘讬讘讜转讬讛 讜驻讜砖讟 诇讛 讻谞驻讬讜 讚专讱 驻讬讜住:



讗注驻状讬 砖诪讚转 讛爪谞讬注讜转 诪砖讜讘讞转 讗爪诇 讛讻诇 讘谞砖讬诐 诪砖讜讘讞转 讘讬讜转专 讜讗注驻状讬 讻谉 讻诇 砖诪转讞讘讘转 讗爪诇 讘注诇讛 讜诪驻讬讬住转讜 诇讻讜谞转 诪爪讜讛 讗讬谉 讝讛 驻专讬爪讜转 讗爪诇讛 讗诇讗 讝专讬讝讜转 讜诪讚讛 诪注诇讛 讜砖讻专讛 砖诪讜专 诇讛 诇爪讗转 诪诪谞讛 讘谞讬诐 讛讙讜谞讬诐 讛讜讗讬诇 讜讗讬谉 讻讜谞转讛 讗诇讗 诇讻讱. 讜讻讘专 讛注讬讚 讛讻转讜壮 讜转爪讗 诇讗讛 诇拽专讗转讜 讜讙讜壮:



讘砖谞讬 砖诇 谞讚讛 [诇讗:] 讗诪专讜 讗住讜专 诇讗讚诐 砖讬砖诪砖 讗转 诪讟转讜 讘讬讜诐 砖诪讗 讬专讗讛 讘讛 讚讘专 诪讙讜谞讛 讜转转讘讝讛 注诇讬讜. 讜讻谉 砖讬砖专讗诇 拽讚讜砖讬诐 讛诐 讜讗讬谉 诪砖诪砖讬谉 诪讟讜转讬讛诐 讘讬讜诐. 讜讘讘讬转 讗驻诇 诪讜转专. 讜转诇诪讬讚 讞讻诐 诪讗驻讬诇 讘讟诇讬转讜 讜诪砖诪砖:



讜诪讛 砖谞转讙诇讙诇 讻讗谉 讘讗讬住讜专 讬讬讞讜讚 砖诇 讗讬砖 注诐 讗砖讛 讻讘专 讛转讘讗专 讘诪拽讜诪讜转 讗讞专讬诐:





诪讛专砖"讗 - 讞讬讚讜砖讬 讗讙讚讜转

讻诇 讻讜驻讛 讗砖转讜 讻讜' 讛讜讜讬谉 诇讬讛 讘谞讬诐 砖讗讬谞谉 讻讜' 讜讘住"驻 讜讗诇讜 诪讜转专讬谉 讞砖讬讘 讘谞讬 讗谞讜住讛 讘讻诇诇 讜讘专讜转讬 诪讻诐 讛诪讜专讚讬诐 讜讙讜' 诪讛讗讬 讟注诪讗 讚讗讬谞谉 诪讛讜讙谞讬诐: 


讻诇  讗砖讛 砖转讜讘注转 讻讜' 讛讜讜讬谉 诇讬讛 讘谞讬诐 讚讗驻讬诇讜 讘讚讜专讜 砖诇 诪砖讛 讻讜' 诪驻讜专砖 讙诐 讻谉 砖诐: 


讗诇讜  讘' 讟驻讬 讚诪讬诐 讻讜' 诪爪讬谞讜 讛讗讬 诇讬砖谞' 讙讘讬 讚诪讬 讗砖讛 讚讻转讬讘 讻讬 转讝讜讘 讝讜讘 讚诪讛 讬诪讬诐 专讘讬诐 讜讙讜' 讜诪讬讛讜 讞讚 讛专讘讛 谞诪讬 诪砖诪注 砖谞讬诐 讻讚讗诪专讬谞谉 讚讗讬谉 诪讬注讜讟 专讜讘 讗诇讗 砖谞讬诐 讜讗驻砖专 讚讻转讬讘 讛专讘讛 讗专讘讛 讘诇砖讜谉 讻驻讜诇 讻讚讗诪专讬谞谉 讘诪住讻转 讻转讜讘讜转 讻诇 讗砖讛 砖讚诪讬讛 诪专讜讘讬谉 讘谞讬讛 诪专讜讘讬谉 讜讛讬讬谞讜 讗诐 讛专讘讛 讛讗砖讛 讘讚诪讬诐 转专讘讛 讘讘谞讬诐 讜爪注专 讙讬讚讜诇 讘谞讬诐 砖诇讛 谞诪讬 讬讜转专 讘注爪讘讜谉 讜拽"诇: 


讜讛专讜谞讱  讝讛 爪注专 讛注讬讘讜专 讻讜' 拽爪转 拽砖讛 讗诪讗讬 讛拽讚讬诐 讛诪讗讜讞专 讚讛讬讬谞讜 爪注专 讙讬讚讜诇 讘谞讬诐 拽讜讚诐 爪注专 讛专讬讜谉 讜诇讬讚讛 讜讘讘"专 讚专砖 注爪讘讜谞讱 讝讛 爪注专 注讬讘讜专 讜讛专讜谞讱 讝讛 爪注专 注讬讚讜讬 讻讜' 注"砖 讜爪注专 讙讬讚讜诇 讘谞讬诐 讜讚讗讬 讚砖讬讬讱 谞诪讬 讘讗讬砖 讻讚讗诪专讬' 讘住谞讛讚专讬谉 驻专拽 讘' 讙讘讬 讬注拽讘 诪"诪 讟驻讬 讛讜讛 讘讗砖讛 讜讻讚讗诪专讬谞谉 讘讬讘诪讜转 讚讬讬谞讜 砖诪讙讚诇讜转 讗转 讘谞讬谞讜 讻讜' 讜拽"诇: 


讝讜  讛讬讗 诪讚讛 讟讜讘讛 讘谞砖讬诐 讻讜' 讗注"驻 砖诪讚讛 讟讜讘讛 讛讬讗 诪"诪 讞砖讬讘 诇讬讛 讘讛讚讬 拽诇诇讜转 砖讘讗砖讛 讜讻诪"砖 讛专讗"诐 讘讝讛 注诇 讟注谞转 讛专诪讘"谉 诇驻专砖"讬 讘讞讜诪砖 注讬讬谉 砖诐: 


讜讗讬讚讱  讛谞讬 砖讘讞 讛讜讗 诇讛 讻讜' 注讬讬谉 驻专砖"讬 讗讛讗 讚诪砖转谞转 讻讜' 讛讜讬 砖讘讞 诪砖讜诐 爪谞讬注讜转 讜讗讛讗 讚谞注砖讬' 讻专 讻讜' 讛讜讬 砖讘讞 讚讗讬谉 诇讛 讟讜专讞 讻讜' 讗讘诇 讗讛讗 讚诪讙讚诇转 砖注专 讻诇讬诇讬转 诇讗 驻讬' 讻诇讜诐 讚讛讜讬 砖讘讞 讜讗讬 诇讬转 讘讬讛 砖讘讞 讗讻转讬 转拽砖讬 讗诪讗讬 诇讗 讞砖讬讘 谞诪讬 诇注讬诇 讜讬"诇 讚讗讛讗 讚诪讙讚诇转 砖注专 讻诇讬诇讬转 诇讗 驻专讬讱 讻诇诇 诪砖讜诐 讚讛讬讬谞讜 注讟讜驻讛 讻讗讘诇 讻讚讬 诇讻住讜转 讙讬讚讜诇 砖注专 讻诇讬诇讬转 讜讚讜"拽: 


讛讬讬谞讜  诇诪讚讬谉 讻讜' 讚诇驻讬 驻砖讟讬讛 讚拽专讗 讛讜讛 诪"诐 诪讘讛诪讜转 讜诪注讜祝 诪"诐 诪讬讜转专 讗讘诇 讗讬谉 讘讝讛 转讜讻讞讛 诇讗讬讜讘 讜注诇 讻谉 讚专砖讜 讘讜 讛讻讗 诪"诐 诪讘讛诪讜转 讜诪注讜祝 诪"诐 诪谉 讚讛讬讬谞讜 砖讘讗 讗诇讬讛讜讗 诇讛讜讻讬讞 讗转 讗讬讜讘 诇诪讛 诇讗 诇诪讚 讚讘专 讝讛 讜讻讬讜爪讗 讘讜 诪讘讛诪讜转 讜诪注讜祝 讜拽"诇: 


讙讝诇  诪谞诪诇讛 讻讜' 讻驻专砖"讬 砖讗讬谉 讗' 讙讜讝诇转 讞讘专转讛 讻讜' 注"砖 讜注讬讬谉 讘诪住讻转 讞讜诇讬谉 驻专拽 讙':





讞讻诪转 砖诇诪讛

专砖"讬 讘讚"讛 讚诇讗 拽讗讬 讻讜' 爪"诇 诇讗 拽讗 讻讜':


讘讚"讛 讬讘砖讬诐 爪"诇 讘讬讘砖讬诐:


讘讚"讛 诇讚讘专 诪爪讜讛 转砖诪讬砖 讘专讙诇讬诐 讻讜' 讛讚"讗:





专砖"砖

讙诪专讗 讗诪专 专诪讬 讘专 讗讘讗 讗专"讗 讗住讜专 诇讗讚诐 砖讬讛诇讱 讻讜'. 讘专讗"砖 讛讙讬' 讘专 讞诪讗 讻讘诪讬诪专讗 讚诇拽诪谉 讜讗"砖 砖诐 诇讬砖谞讗 讚讜讗诪专 讻讜':



砖诐 转谞讬 讞讚讗 诪讜转专 诇讬诇讱 注诇 讙讘讬 注砖讘讬诐 讘砖讘转 讜转谞讬讗 讗讬讚讱 讗住讜专 讻讜'. 讛谉 诇驻讬 诪讗讬 讚诪住拽讬谞谉 讚诇专"砖 讻讜诇讛讜 砖专讬 讬砖 诇谉 讗讜拽讬诪转讗 诪专讜讜讞转 讛讗 专"讬 讛讗 专"砖***):



砖诐 爪谞讬注讜转 诪讞转讜诇. 注讬' 驻专砖"讬 讜诇讬 讛讬讛 谞专讗讛 诇驻专砖 砖讛讜讗 爪谞讜注 讘转砖诪讬砖. 注讚 砖讗讜诪专讬诐 注诇讬讜 讻讬 讛谞拽讘讜转 诪转注讘专讜转 讘诇讗 讞讘讜专 讝讻专 讻诪讜讘讗 讘住驻专 砖注专讬 砖诪讬诐 诪讗诪专 讚' 讗讞专 讝讛 专讗讬转讬 讘注专讜讱 注专讱 爪谞注 讛讗' 砖驻讬' 讻谉 讘驻讬' 讛讗':



专砖"讬 (讘专讛"注). 讗讘诇 讝讛 讬砖讬讘转讜 转砖诪讬砖 讻讜'. 注讬讬谉 讘转砖讜' 砖"讗 住讬' 诇讘:





讛讙讛讜转 讬注讘"抓

讙诪' 讛讗 讚讗讬转 "诇讬讛状 注讜拽爪讬. 谞"讘 诇诪谞注诇:


砖诐 讗住讜专 诇讗讚诐 砖讬讻讜祝 讗砖转讜 诇讚讘专 诪爪讜讛. 谞"讘 拽诪"诇 讗注"讙 讚诇讚讘专 诪爪讜讛 拽注讘讬讚 诇拽讬讬诐 注讜谞转讜 讜诇砖诇诐 诇讛 讞讜讘转讜 讜诇拽讬讬诐 诪爪讜转 驻"讜:


砖诐 诪讙讚诇转 砖注专 讻讜'. 谞"讘 讘诪讚专砖 讙讘讬 讘讜注讝 诪砖诪注 讗驻讻讗 讜注住"讞:


砖诐 讜诪讗讬 诪驻讬讬住 诇讛 讻讜'. 谞状讘 讘讗 诇诇诪讚谞讜 讚"讗 砖诇 驻讬讜住:


专砖"讬 讚"讛 砖讘讞 讛讜讗 诇讛 讻讜' 讗讬谉 诇讛 讟讜专讞. 谞"讘 讜诇讬 谞专讗讛 诪砖讜诐 讚讘讝讛 讬砖 讘讛 诪讚转 爪谞讬注讜转 讜讻谞讬注讜转 讜注讜讚 砖讛讜讗 讻讜专注 诇讛. 讜诪讙讚诇转 砖注专 谞诪讬 砖讘讞 讛讜讗 砖谞讜讬 讛讜讗 诇讛 讻诪"砖 [讘专讻讜转 讻"讚 讗'] 砖注专 讘讗砖讛 注专讜讛





讘谉 讬讛讜讬讚注

注侄砖讉侄专 拽职诇指诇讜止转 谞执转职拽址诇旨职诇指讛 讞址讜旨指讛. 谞专讗讛 诇讬 讘住"讚 讟注诐 诇注砖专 讻谞讙讚 注砖专讛 讗讜转讬讜转 砖诇 注抓 讚注转 讟讜讘 讜专注, 讻诪讜 砖谞讗诪专 (讘专讗砖讬转 讘, 讬讝) 讜旨诪值'注值抓 讛址讚址旨注址转 讟讜止讘 讜指专指注', 讚讗讜转讬讜转 讜"诪 砖诇 讜诪注抓 讛诐 砖讬诪讜砖, 讜讻谉 讗讜转 讛"讗 砖诇 讛讚注转 讜讗讜转 讜讗"讜 砖诇 讜专注 讛诐 砖讬诪讜砖.
讗讜 讬讜讘谉 讘住"讚 注诇 驻讬 诪"砖 专讘讬谞讜 讛讗专"讬 讝"诇 讚拽讜讚诐 讛讞讟讗 讛讬讛 砖诪讛 讞讬讛 讘讬讜"讚, 讜讗讞专 讛讞讟讗 谞拽专讗转 讞讜讛 讘讜讗"讜, 讜诇讻谉 讻谞讙讚 诪讛 砖讙专诪讛 诇住诇拽 诪诪谞讛 讗讜转 讬讜"讚 谞转拽诇诇讛 讘注砖专 拽诇诇讜转.



"讛址专职讘旨指讛 讗址专职讘旨侄讛" (讘专讗砖讬转 讙, 讟讝) 讗值诇旨讜旨 砖讈职转旨值讬 讟执驻旨值讬 讚旨指诪执讬诐, 讗侄讞指讚 讚旨址诐 谞执讚旨指讛, 讜职讗侄讞指讚 讚旨址诐 讘旨职转讜旨诇执讬诐. 讬砖 诇讛拽砖讜转 讻讬讜谉 讚砖谞讬讛诐 讚诐 讛诐 诇诪讛 驻诇讙讬谞讛讜 讚砖谞讬讛诐 讗讜住专讬诐 讗讜转讛 讘转砖诪讬砖, 讜讞讚 砖诪讗 讗讬转 诇讛讜?
讜谞专讗讛 诇讬 讘住"讚 讚讬砖 讘讝讛 诪讛 砖讗讬谉 讘讝讛, 讚讗讬讻讗 拽讜砖讬 讘讚诐 讘转讜诇讬诐 砖讗讬谞讜 讘讚诐 谞讚讛, 讻讬 讚诐 讘转讜诇讬诐 讗讜住专讛 转讬讻祝 讗讞专 讘讬讗讛 专讗砖讜谞讛 讚注讚讬讬谉 诇讗 砖讘注讛 讛谞讗讛 诪讘注诇讛, 讜注讜讚 讚讗讜转讛 讘讬讗讛 讗诇讬讛 讜拽讜抓 讘讛 讚讻讗讬讘讛 诇讛, 诪讛 砖讗讬谉 讻谉 讚诐 谞讚讛 转专讗讛 讗讞专 砖转砖讻讘 注诐 讘注诇讛 讻诪讛 诇讬诇讜转 砖转专讗讛 讘讝诪谉 讜住转讛 讚砖讘注讛 诇讛 讛谞讗讛 诪讻诪讛 讘注讬诇讜转 讗讞专 讟讘讬诇转讛. 讜讬砖 拽讜砖讬 讘讚诐 谞讚讛 讟驻讬 讚讛讜讗 转讚讬专讬 诪讛 砖讗讬谉 讻谉 讚诐 讘转讜诇讬诐 讗讬谞讜 讗诇讗 驻注诐 讗讜 砖转讬诐 讗讜 砖诇砖 讘讻诇 讬诪讬讛 讜诇讛讻讬 驻诇讙讬谞讛讜 诇转专转讬.
讜讛讗 讚专诪讝 讛讻转讜讘 砖谞讬 讚诪讬诐 讛诇诇讜 讘诪讬诇讜转 讗诇讜 砖诇 '讛址专职讘旨指讛 讗址专职讘旨侄讛'? 谞专讗讛 诇讬 讘住"讚 砖专诪讝 注诇 拽讜砖讬 讗讞专 砖讬砖 讘讛诐 诪爪讚 讛讝讚诪谞讜转诐 讘讝讛 讗讞专 讝讛 讘驻专拽 讗讞讚, 讚讛讬讬谞讜 讘诇讬诇 讞讜驻讛 讘讗 讘注诇讛 讜专讗讛 讚诐 讘转讜诇讬诐 讜谞讗住专讛, 讜讗讞专 讞诪砖讛 讬诪讬诐 注砖转讛 讛驻住拽 讘讟讛专讛 讜住驻专讛 诇讛 砖讘注讛 谞拽讬讬诐 讜讘住讜祝 讬讜诐 讛砖讘讬注讬 住诪讜讱 诇讟讘讬诇转讛 专讗转讛 讚诐 谞讚讛, 讚讛砖转讗 爪专讬讻讛 诇讛诪转讬谉 注讜讚 砖砖讛 讬诪讬诐 讜转注砖讛 讛驻住拽 讘讟讛专讛, 讜转诪谞讛 注讜讚 讝' 谞拽讬讬诐 讻讚讬 砖转讟讛专 诇讘注诇讛, 讜谞诪爪讗 讛专讞拽转 讟讘讬诇转讛 讛讬转讛 讘讬讜转专 诪讞诪转 诪专讗讜转 砖谞讬 诪讬谞讬 讚诪讬诐 讗诇讜 砖诇 讚诐 讘转讜诇讬诐 讜讚诐 谞讚讛 讛讘讗讬诐 讘讝讛 讗讞专 讝讛 转讻祝, 讜讝讛 讛拽讜砖讬 讘讗 专讘讜讬 讗讞专 专讘讜讬 讜诇讝讛 讗诪专 讛址专职讘旨指讛 讗址专职讘旨侄讛.



"注执爪职讘讜止谞值讱职" (讘专讗砖讬转 讙, 讟讝) 讝侄讛 爪址注址专 讙旨执讚旨讜旨诇 讘旨指谞执讬诐. 谞专讗讛 诇讬 讘住"讚 诪驻讬拽 诇讛 诪转讬讘转 注执爪职讘讜止谞值讱职, 砖讛讬讗 转讬讘讛 谞讞诇拽转 诇砖转讬 转讬讘讜转 注诇 讬讚讬 讗讜转 讘讬"转 砖讛讬讗 讘讗诪爪注, 讜谞拽专讗转 诇讻谉 讜诇讻讗谉 讚拽专讬谞谉 讘讛 注爪讘 讘讜谞讱 讻诇讜诪专 注爪讘 砖诇 讘谞讬讱 讘讙讬讚讜诇讬讱 讗讜转诐.
讜讛讗 讚讛拽讚讬诐 爪注专 讙讬讚讜诇 讘谞讬诐 诇爪注专 讛注讬讘讜专? 诪砖讜诐 讚讙讬讚讜诇 讘谞讬诐 讝诪谞讜 讗专讜讱 讬讜转专 注砖专 讬讚讜转 注诇 讝诪谉 爪注专 讛注讬讘讜专, 砖讛讜讗 注诇 讛专讜讘 讬讛讬讛 砖诇砖讛 讞讚砖讬诐 诪讻诇 诪拽讜诐. 讗讬 谞诪讬 爪注专 讛专讬讜谉 讚谞拽讬讟 讻讗谉 讛讜讗 讘讛讬讜转讜 驻转讬讱 注诐 爪注专 讙讬讚讜诇 讘谞讬诐, 讻讬 讬讝讚诪谉 砖转讻祝 讗讞专 砖转讟讘讜诇 讟讘讬诇讛 专讗砖讜谞讛 讗讞专 讛诇讬讚讛 转转注讘专, 讜讗讝 诪注讜专讘 注诐 讙讬讚讜诇 讘谞讬诐 爪注专 讛专讬讜谉 讜讘讝讛 讬讙讚诇 讛讻讗讘 诪讗讚.



"讘旨职注侄爪侄讘 转旨值诇职讚执讬 讘指谞执讬诐" (讘专讗砖讬转 讙, 讟讝) 讻旨职诪址砖讈职诪指注讜止. 谞专讗讛 诇讬 讘住"讚 谞专诪讝 讘讝讛 讻诪讛 诪讬谞讬 拽讜砖讬 砖讬砖 诇讛 讘讝讛. 讛讗' 砖转讛讬讛 诪爪讟注专转 讜谞注爪讘转 讘注转 讞讘诇讬 讬讜诇讚讛 驻谉 转诇讚 谞拽讘讛, 讜爪注专 讝讛 驻转讬讱 讘讛讚讬 讞讘诇讬 讬讜诇讚讛, 讜讝讛讜 讘旨职注侄爪侄讘 专爪讜谞讜 诇讜诪专 讘' 注侄爪侄讘 讚讛讬讬谞讜 讘砖谞讬 注爪讘 转旨值诇职讚执讬, 讜注讜讚 转旨值诇职讚执讬 讘指谞执讬诐 转专讬 砖转诇讚 转讗讜诪讬诐, 讜讚讘专 讝讛 拽砖讛 诇讛 诪讗讚 诪讻诪讛 讟注诪讬诐. 讛讗' 注诇 讛专讜讘 讬讛讬讜 讞诇砖讬诐 讛专讘讛, 讜讛讘' 砖诇讗 转讜讻诇 诇讛谞讬拽 讗转 砖谞讬讛诐, 讜转讛讬讛 诪讜讻专讞转 诇讛讘讬讗 诪谞拽转, 讜拽砖讛 诇讜 诇诪爪讜讗 诪谞拽转 诪讻诪讛 住讬讘讜转, 讜注讜讚 爪注专 诇讬讚讛 砖诇 砖谞讬诐 讛讜讗 讻驻诇讬讬诐 注诇 讗讞讚, 讜诇讻讱 讗诪专 转旨值诇职讚执讬 讘指谞执讬诐 转专讬 讘讬讞讚 讜诇讗 讗诪专 转诇讚讬 讘住转诐.



"讜职讗侄诇 讗执讬砖讈值讱职 转旨职砖讈讜旨拽指转值讱职" (讘专讗砖讬转 讙, 讟讝) 诪职诇址诪旨值讚 砖讈侄讛指讗执砖讈指讛 诪执砖讈职转旨讜止拽侄拽侄转 注址诇 讘旨址注执诇指讛旨 讘旨职砖讈指注指讛 砖讈侄讬旨讜止爪值讗 诇址讚旨侄专侄讱职. 谞专讗讛 诇讬 讛讻讜谞讛 讘砖注讛 砖讛讜讗 讬讜爪讗 诪诪砖, 讚专讘讬诐 讘谞讬 讗讚诐 谞诪爪讗讬诐 注诪讜 诇诇讜讜转讜 讗讝 讬讘讗 诇讛 转讗讜讛 讛专讘讛 诇讛讝拽拽 讗诇讬讜, 讜讚讗 注拽讗 讻讬 讗讜转讛 砖注讛 讗讬 讗驻砖专 诇砖诪砖, 讜讛专讬 讝讛 讚讜诪讛 诇诪讬 砖讬砖 诇讜 讞讟讟讬谉 讘诇砖讜谞讜 讜讛讗讜讻诇 诇驻谞讬讜 讜讗讬谞讜 讬讻讜诇 诇讛讻谞讬住 诇驻讬讜.



"讜职讛讜旨讗 讬执诪职砖讈指诇 讘旨指讱职", 诪职诇址诪旨值讚 砖讈侄讛指讗执砖旨讈指讛 转旨讜止讘址注址转 讘旨址诇旨值讘 讜职讛指讗执讬砖讈 转旨讜止讘值注址 讘旨址驻旨侄讛. 谞专讗讛 诇讬 讘住"讚 讛讻讜谞讛 讚讛讗砖讛 转讘讬注转讛 住讙讜专讛 讘诇讘讛 讜讗讬谞讛 讬讻讜诇讛 诇驻专砖 讗讜转讛 讘驻讛, 注诇 讻谉 转讛讬讛 诪讜讻专讞转 诇注砖讜转 讛诪爪讗讜转 讜注谞讬讬谞讬诐 砖讬讘讬谉 讘注诇讛 砖专讜爪讛 讘转砖诪讬砖 讜讬砖诪砖 注诪讛, 讜讚讗 注拽讗 讻讬 诇驻注诪讬诐 转注砖讛 讛诪爪讗讜转 讛专讘讛 讜讛讜讗 诇讗 讬砖讬诐 诇讘讜 诇讛讘讬谉 讻讜谞转讛, 讗讜 讗驻讬诇讜 砖诪讘讬谉 讬注砖讛 注爪诪讜 讻讗讬谉 诪讘讬谉, 讜谞诪爪讗 讟专讞转讛 讘讛诪爪讗讜转 讛讛诐 讛讬讛 诇专讬拽 讜诇讗 注诇讛 讘讬讚诐 讻诇讜诐, 诪讛 砖讗讬谉 讻谉 讛转讜讘注 讘驻讛 诪讜讻专讞 砖讬诪爪讗 讘拽砖转讜 讘讗讬谉 诪谞讜住.
讜诪讛 砖讗诪专 讝讜止 讛执讬讗 诪执讚旨指讛 讬指驻指讛 砖讈侄讘旨址谞旨指砖讈执讬诐, 专爪讜谞讜 诇讜诪专 讗祝 注诇 讙讘 讚讘讗诪转 讛讜讗 爪注专 讙讚讜诇 诇讛 讝讜止 诪执讚旨指讛 讬指驻指讛 砖住讜讘诇转 讛爪注专 讜讗讬谞讛 转讜讘注转, 讗祝 注诇 驻讬 砖讚讘专 讝讛 诪住讜专 讘讬讚讛 诇转讘讜注 讗诐 转讛讬讛 讞爪讜驻讛, 诪讛 砖讗讬谉 讻谉 讛谞讱 讗讬谞诐 讘讬讚讛.



讻旨执讬 讗指转指讗 专址讘 讚旨执讬诪执讬 讗指诪址专: 注植讟讜旨驻指讛 讻旨职讗指讘值诇, 讜址讞植讘讜旨砖讈指讛 讘旨职讘值讬转 讛指讗植住讜旨专执讬谉, 讜旨诪职谞只讚旨指讛 诪执讻旨指诇 讗指讚指诐. 谞专讗讛 诇讬 专讘 讬爪讞拽 谞诪讬 谞拽讬讟 诇讛讗讬 转诇转讗 讚专讘 讚讬诪讬 讚讛讗 讘转讞诇转 讚讘专讬讜 拽讗诪专 注砖专, 讗讱 讘注诇 讛砖诪讜注讛 砖砖诪注 诇讛讗 讚专讘 讬爪讞拽 诇讗 住讬讬诪讜讛 拽诪讬讛, 讗讬 谞诪讬 砖讻讞诐 讗讞专 讻讱 讜讗转讗 专讘 讚讬诪讬 讜驻讬专砖 讗讜转诐, 讘专诐 讛讗 拽砖讬讗 讗诪讗讬 讛谞讬 转诇转讗 诇讗 谞诪爪讗 诇讛诐 专诪讝 讘诪拽专讗?
讜谞专讗讛 诇讬 讘住"讚 讻讬 讛谞讬 讗讬谞诐 拽诇诇讜转 讙诪讜专讜转, 讚讻住讜讬 讛专讗砖 讬砖 讻诪讛 谞砖讬诐 谞讬讞讗 诇讛讜 讘讬讛 讻讚讬 诇注砖讜转 转讻砖讬讟讬谉 讜拽讬砖讜讟讬谉 谞讗讬诐 讘讻讬住讜讬 讛专讗砖 砖诇讛诐, 讜讻谉 讛讘' 讗讬谉 讝讛 谞讞砖讘 爪注专 诇专讜讘 讛谞砖讬诐 砖讚专讻诐 诇爪讗转 讜诇讟讬讬诇 讙诐 注转讛 谞砖讬诐 讗爪诇 谞砖讬诐, 讜讛讙' 讗讬谉 讝讛 爪注专 讻诇 讻讱, 讚专讜讘 讛谞砖讬诐 注讚讬驻讛 诇讛讜 诇讛讬讜转 讻诇 讗讞转 诪讬讜讞讚转 诇讗讬砖 讗讞讚, 讜讛讬讗 砖诪讞讛 讘讘注诇 谞注讜专讬讛 讘诇讘讚 砖注砖讗讛 讻诇讬 讻诪讜 砖讗诪专讜 专讘讜转讬谞讜 讝"诇 (住谞讛讚专讬谉 讻讘:) '讗讬谉 讗砖讛 讻讜专转转 讘专讬转 讗诇讗 诇诪讬 砖注砖讗讛 讻诇' 讚讙诐 讘讗谞砖讬诐 讬砖 讟讘注 砖诇讗 诇讬砖讗 讗诇讗 专拽 讗砖讛 讗讞转 讘诇讘讚 讗祝 注诇 讙讘 砖讬讻讜诇 诇讬砖讗 砖转讬诐 讜砖诇砖.



诪职讙址讚旨侄诇侄转 砖讉值注指专 讻旨职诇执讬诇执讬转. 注讬讬谉 诪讛专砖"讗 讝"诇. 讜谞专讗讛 诇讬 讘住"讚 讚讛讗 讜讚讗讬 讗诐 讛砖注专 住转讜专 讗讬谞讜 砖讘讞 诇讛 讚讛讜讬 讻旨职诇执讬诇执讬转, 讗讱 讗讞专 砖拽讜诇注转讜 讛讜讗 砖讘讞 讻讬 转转谞讗讛 讘讝讛, 讜讻谞专讗讛 讘讞讜砖 讛专讬讗讜转 讚讛讗砖讛 诪讘讬讗讛 驻讗讛 谞讻专讬转 讜注讜砖讛 讗讜转诐 拽诇讬注讜转 诇讛转谞讗讜转 讘诐, 讜诇讻谉 诪谞讛 讛讻转讜讘 讛砖注专 讘讻诇诇 讛拽讬砖讜讟讬谉 讚讻转讬讘 (砖讬专 讛砖讬专讬诐 讚, 讗) 砖址讉注职专值讱职 讻职旨注值讚侄专 讛指注执讝执旨讬诐, 讜讛讬讬谞讜 讘讛讬讜转讜 拽诇讜注. 讜诇讻谉 讗诪专讜 专讘讜转讬谞讜 讝"诇 (讘专讗砖讬转 讘, 讻讘) '讜址讬执旨讘侄谉 讛殖' 讗直诇止讛执讬诐 讗侄转 讛址爪值旨诇指注' 砖拽诇注 讗转 讞讜讛 讜讛讘讬讗讛 讗诇 讛讗讚诐, 讻诇讜诪专 讘注转 砖讘专讗讛 讙讝专 砖转讛讬讛 谞讘专讗转 讘注诇转 砖注专, 讗讱 讙讝专 砖讬讛讬讛 砖注专讛 拽诇讜注 诪注转 讛讘专讗讜 讻讚讬 砖转转谞讗讛 讘注讬谞讬 讘注诇讛, 讜诇讗 谞讘专讗转 讘砖注专 住转讜专 讚讛讜讬 讻旨职诇执讬诇执讬转.



讜旨诪址砖讈职转旨侄谞侄转 诪址讬执诐 讻旨址讘旨职讛值诪指讛. 讬砖 诇讛拽砖讜转 诪讗讬 住诇拽讗 讚注转讱 诇诪讞砖讘 诇讛 讘讛讚讬 拽诇诇讜转 讚诪讗讬 拽诇诇讛 讬砖 讘讝讛? 讜谞专讗讛 诇讬 讻讬讜谉 讚讚专讱 讛驻专讚讛 讛讜讗 讘讻讱, 谞讞砖讘 讝讛 诇讛 拽诇诇讛 讚诪讚诪讬谉 讗讜转讛 诇驻专讚讛.



讗执诇职诪指诇值讬 诇止讗 谞执转旨职谞指讛 转旨讜止专指讛 诇职讬执砖讉职专指讗值诇, 诇指诪址讚职谞讜旨 爪职谞执讬注讜旨转 诪值讞指转讜旨诇 讜职讻讜旨'. 讛谞讛 诪诇砖讜谉 讝讛 讬砖 诇讚讬讬拽 讚注讻砖讬讜 讚谞转谞讛 转讜专讛 讗讬谉 诇谞讜 诇诇诪讜讚 诪讗诇讜, 讜拽砖讛 诪讛 讘讻讱 讗讚专讘讗 爪专讬讱 诇诇诪讜讚 诪讗诇讜 诇讬拽讞 拽诇 讜讞讜诪专 诇注爪诪讬谞讜?
讜谞专讗讛 诇讬 讘住"讚 讻讬 注转讛 砖谞转谞讛 转讜专讛 讜讗住专讛 诇谞讜 讛砖拽专 讗讬谉 诇诇诪讜讚 诪讚转 讛驻讬讜住 诪谉 转旨址专职谞职讙讜止诇, 砖讛讜讗 诪驻讬讬住 讘砖拽专 讜讻讝讘 讚诪讘讟讬讞 讜讗讬谞讜 注讜砖讛, 讜讗讜诪专 讛专讘讛 讜讗驻讬诇讜 诪注讟 讗讬谞讜 注讜砖讛 讚讛讗 讜讚讗讬 讗住讜专 讘讗讚诐 讻讬讜爪讗 讘讝讛, 讜讻谉 讗讬谉 诇诇诪讜讚 诪诪谞讜 讚讘专 讟讜讘 讝讛 驻谉 讬转诇诪讚 诪讻诇 讚专讻讬讜, 砖讛讜讗 讗讜讛讘 谞砖讬诐 讛专讘讛 讜诪专讘讛 讛转砖诪讬砖.
讜讻谉 讗祝 注诇 驻讬 砖讬砖 诇诇诪讜讚 讚讘专 讟讜讘 诪执谞旨职诪指诇指讛 诇讛转专讞拽 诪谉 讙讝诇, 讞讜砖砖讬谉 诇诇诪讜讚 诪诪谞讛 讚讘专 讟讜讘 讝讛 驻谉 讬诇诪讚讜 讙诐 诪讚讘专讬诐 专注讬诐 砖诇讛, 讜讛讬讬谞讜 砖讬讛讬讛 讛讗讚诐 诇讛讜讟 讻诇 讬诪讬讜 诇讗住讜祝 讛讜谉 讜职讗止讛值讘 讻侄旨住侄祝 诇止讗 讬执砖职讉讘址旨注 讻侄旨住侄祝, 讻讗砖专 谞诪爪讗 诪讚讛 专注讛 讝讜 讘谞诪诇讛 讚讗诐 讬讛讬讛 讻讱, 诪转讬 讬注住讜拽 讘转讜专讛? 讜讻诪讜 砖讗诪专讜 讛诪驻专砖讬诐 讝"诇 注诇 讛驻住讜拽 (诪砖诇讬 讜, 讜) 诇值讱职 讗侄诇 谞职诪指诇指讛 注指爪值诇 专职讗值讛 讚职专指讻侄讬讛指 讜址讞植讻指诐, 讜驻讬专砖讜 讛讻讜谞讛 砖转专讗讛 讚专讻讬诐 砖讘讛诐 转转讞讻诐 讻诪讜 诇讬诪讜讚 讙讝诇 讜诇讗 讚专讻讬诐 讗砖专 转专砖注 讘讛诐.
讜讻谉 讛址讞植转讜旨诇 讗祝 注诇 驻讬 砖讬砖 讘讜 诪讚转 讛谞讬注讜转 讬砖 讘讜 诪讚讜转 专注讜转, 砖讛讜讗 专讜讚祝 讛注讻讘专讬诐 讜诇讗 讬砖拽讜讟 讜诇讗 讬谞讜讞 诪诇专讚讜祝 讗讜转诐 讬诪讬诐 讜诇讬诇讜转, 讙诐 讛讜讗 讙讝诇谉 讛专讘讛 砖讞讜讟祝 转诪讬讚 诪谉 讛讘讬转 讘砖专 讜讚讙讬诐 讜砖讗专 诪讗讻诇讬诐 讜讛讜讗 讙讜讝诇 转诪讬讚, 讜诇讻谉 注转讛 砖谞讬转谞讛 讛转讜专讛 诇谞讜 讗讬谉 谞讻讜谉 诇诇诪讜讚 诪讘专讬讜转 讗诇讜 讻诇讜诐, 驻谉 讬诇诪讚讜 讙诐 诪谉 讛专注讜转 讛谞诪爪讗讬诐 讘讛诐.



"诪址诇旨职驻值谞讜旨 诪执讘旨址讛植诪讜止转 讗指专侄抓", 讝讜止 驻旨执专职讚指讛. 谞专讗讛 诇讬 讘住"讚 讛讟注诐 砖注砖讛 讛砖诐 讬转讘专讱 爪谞讬注讜转 讝讜 讘讟讘注 讛驻专讚讛, 讚讗诪专讜 专讘讜转讬谞讜 讝"诇 讘讝讻讜转 讛爪谞讬注讜转 讬讝讻讛 讛讗讚诐 诇讘谞讬诐, 讜讻诪讜 砖谞讗诪专 (讘专讗砖讬转 讬讞, 讟) 讗址讬值旨讛 砖指讉专指讛 讗执砖职讈转侄旨讱指? 讜址讬止旨讗诪侄专 讛执谞值旨讛 讘指讗止讛侄诇, 诪讛 讻转讬讘 讘转专讬讛 (砖诐 讬讞, 讬) 讜址讬止旨讗诪侄专 砖讈讜止讘 讗指砖讈讜旨讘 讜职讛执谞值旨讛 讘值谉 诇职砖指讉专指讛 讗执砖职讈转侄旨讱指. 讜讗诪专转讬 讟注诐 诇讝讛 讚注诇 讬讚讬 讛爪谞讬注讜转 砖讘讗砖讛 转转诪注讟 转讗讜转 讛诪砖讙诇 讗爪诇 讘注诇讛 讘注转 转砖诪讬砖讜 注诪讜, 讜讗讝 讛讜讗 讬转讗讞专 讘讛讝专注转讜 讜讛讬讗 诪讝专注转 转讞诇讛 讜转诇讚 讝讻专.
讜诇讻谉 诇讬诪讚谞讜 讛爪谞讬注讜转 讘讛驻专讚讛 砖讗讬谞讛 诪讜诇讚转 砖谞拽讞 拽诇 讜讞讜诪专, 讜诪讛 讝讜 砖讗讬谞讛 诪讜诇讚转 诇讗 讘谞讬诐 讜诇讗 讘谞讜转 谞讝讛专转 讘爪谞讬注讜转 砖讛讬讗 诪住讜讙诇转 诇讘谞讬诐 讗祝 注诇 驻讬 砖讗讬谞讛 爪专讬讻讛, 讻诇 砖讻谉 讛讗讚诐 砖讛讜讗 爪专讬讱 诇讛讜诇讚转 讛讘谞讬诐 砖讬讛讗 讝讛讬专 讘爪谞讬注讜转 讻讚讬 砖讬讝讻讛 注诇 讬讚讬 讻讱 诇讛讜诇讬讚 讘谞讬诐! 讜注讜讚 谞诇诪讚 拽诇 讜讞讜诪专 讝讜 讘专讬讛 驻住讜诇讛 谞讝讛专转 讘爪谞讬注讜转, 讻诇 砖讻谉 讛讗讚诐 砖讛讜讗 讘专讬讛 讻砖讬专讛 讜讟讜讘讛 砖爪专讬讱 诇讛讝讛专.
讘专诐 拽砖讛 诇诪讛 拽专讬 诇驻专讚讛 讘旨址讛植诪讜止转 讛指讗指专侄抓 讗讟讜 砖讗专 讘讛诪讜转 讗讬谞诐 诪谉 讛讗专抓? 讜注讜讚 讛讜讛 诇讬讛 诇诪讬诪专 讘讛诪讛 讜诇讗 讘讛诪讜转 诇砖讜谉 专讘讬诐, 讜讘诇讗讜 讛讗讬 讚专砖讗 讛讬讬谞讜 诪驻专砖讬诐 讚拽讗讬 注诇 讻诇 诪讬谉 讘讛诪讛?
讜谞专讗讛 诇讬 讘住"讚 讚讛驻专讚讛 讘讗讛 诪砖谞讬 诪讬谞讬 讘讛诪讛 讜讻诪讜 砖谞讗诪专 (讘专讗砖讬转 诇讜, 讻讚) 讛讜旨讗 注植谞指讛 讗植砖侄讈专 诪指爪指讗 讗侄转 讛址讬值旨诪执诐 讘址旨诪执旨讚职讘指旨专, 讚讗诪专讜 专讘讜转讬谞讜 讝"诇 讛专讘讬注 讞诪讜专 注诇 住讜住 谞拽讘讛 讜讬诇讚讛 驻专讚 讜讛讜讗 讛讬讛 诪诪讝专, 讜讛讘讬讗 驻住讜诇讬谉 诇注讜诇诐 注讬讬谉 砖诐. 讜诇讻谉 谞拽讬讟 讘讛诪讜转 诇砖讜谉 专讘讬诐 讻讬 讛驻专讚讛 讘讗讛 诪砖谞讬 诪讬谞讬 讘讛诪讜转 砖讛诐 住讜住讬讗 讜讞诪讜专 讜诇讻谉 拽专讬 诇讛 讘旨址讛植诪讜止转 讛指讗指专侄抓, 专爪讜谞讜 诇讜诪专 讝讛 讛诪讬谉 谞转讛讜讛 诪谉 讬讜砖讘讬 讛讗专抓 讛讜旨讗 注植谞指讛, 讜诇讗 讛讬讛 讘专讬讛 讘讬讚讬 砖诪讬诐 讻砖讗专 讘讛诪讜转.
讜砖讜讘 专讗讬转讬 砖讛专讘 转讗讜讛 诇注讬谞讬诐 转讬专抓 讚拽讚讜拽 砖诇 讘旨址讛植诪讜止转 讻讗砖专 驻专砖转讬, 讗讱 讚拽讚讜拽 砖诇 讛指讗指专侄抓 驻讬专砖讜 讘讗讜驻谉 讗讞专 讚讞讜拽 讜讘讚讘专讬 谞转讬讬砖讘 讬驻讛 讘注讝讛"讬.



"讜旨诪值注讜止祝 讛址砖旨讈指诪址讬执诐 讬职讞址讻旨职诪值谞讜旨", 讝侄讛 转旨址专职谞职讙讜止诇. 讗祝 注诇 讙讘 讚讛讜讗 讗讬谞讜 诪注讜驻祝 讘讗讜讬专 讛砖诪讬诐 讜讛讜讛 诇讬讛 诇诪讬诪专 诪值注讜止祝 讘住转诐, 注诐 讻诇 讝讛 拽专讬 诇讬讛 注讜止祝 讛址砖旨讈指诪址讬执诐 诇专诪讜讝 砖讛讜讗 讻谞讙讚 诪诇讗讱 讙讘专讬讗诇 砖讛讜讗 诪诇讗讱 讘砖诪讬诐, 讜讻谞讝讻专 讘讻讜谞讜转 讘专讻转 讛址谞讜止转值谉 诇址砖侄旨讉讻职讜执讬 讘执讬谞指讛.



诇指诪址讚职谞讜旨 爪职谞执讬注讜旨转 诪值讞指转讜旨诇. 讬砖 诇讛讘讬谉 讗诪讗讬 专讘讬 讬讜讞谞谉 诇讗 讗诪专 诇指诪址讚职谞讜旨 爪职谞执讬注讜旨转 讙旨址诐 诪执谉 讛址驻旨执专职讚指讛 讻诪讜 砖讗诪专 专讘 讞讬讬讗?
讜谞专讗讛 诇讬 谞拽讬讟 讞转讜诇 诪砖讜诐 讚讗讬转 讘讬讛 转专转讬, 砖讗讬谞讜 诪讟讬诇 专注讬 讘驻谞讬 讘谞讬 讗讚诐 讜讙诐 诪讻住讛 爪讜讗转讜 讜谞诪爪讗 讚诇诪讚讬谉 爪谞讬注讜转 诪砖谞讬 诪讚讜转 讟讘注讬讜转 砖讘讜, 诪讛 砖讗讬谉 讻谉 讘驻专讚讛 诇讬讻讗 讗诇讗 讞讚讗 讚讛砖转谞讛, 讗讱 专讘 讞讬讬讗 谞拽讬讟 驻专讚讛 诪砖讜诐 讚讘讗 诇驻专砖 讛讻转讜讘 诪诇驻讬谞讜 诪讘讛诪讜转 讛讗专抓, 讜诇讻讱 谞拽讬讟讬 驻专讚讛 讘诇讘讚.
讗讜 谞专讗讛 诇讬 讘住"讚 讚讞转讜诇 讗讬转 讘讬讛 专讘讜转讗 讟驻讬, 讚讗诪专讜 讘住讜祝 讛讜专讬讜转 (讛讜专讬讜转 讬讙.) 砖讗诇讜 转诇诪讬讚讬讜 讗转 专讘讬 讗诇注讝专 诪驻谞讬 诪讛 讻诇讘 诪讻讬专 讗转 拽讜谞讜 讜讞转讜诇 讗讬谞讜 诪讻讬专 讗转 拽讜谞讜? 讗诪专 诇讛诐: 讜诪讛 讛讗讜讻诇 诪诪讛 砖注讻讘专 讗讜讻诇 诪砖讻讞 讛讗讜讻诇 注讻讘专 注爪诪讜 诇讗 讻诇 砖讻谉?! 注讬讬谉 砖诐. 谞诪爪讗 讬砖 讘讞转讜诇 砖讻讞讛 讛专讘讛 诪驻谞讬 砖讗讜讻诇 注讻讘专讬诐, 讜讛砖转讗 讗讬讻讗 专讘讜转讗 讟驻讬, 讚讗祝 注诇 驻讬 砖讬砖 诇讜 砖讻讞讛 注诐 讻诇 讝讛 讗讬谞讜 砖讜讻讞 诪讚转 讛爪谞讬注讜转 砖讬砖 讘讜, 讚讗讬谞讜 诪讝讚诪谉 砖讬讟讜诇 专注讬 讘驻谞讬 讘谞讬 讗讚诐, 讜讻谉 讛讗讚诐 讬诇诪讜讚 诪诪谞讜 诪讚转 讛爪谞讬注讜转 砖诇讗 讬砖讻讞谞讛 讘砖讜诐 讝诪谉.
讜讛讗 讚谞拽讬讟 专讘讬 讬讜讞谞谉 住讚专 讝讛, 谞专讗讛 谞转讻讜讜谉 诇诪谞拽讟 诇讛讜 讘住讚专 讬驻讛 砖注砖讛 讘' 诇讬诪讜讚讬诐 诪砖谞讬 讘专讬讜转 讛讝讜讞诇讬谉 注诇 讛讗专抓, 讜谞拽讬讟 转讞诇讛 诪讘专讬讛 讙讚讜诇讛 砖讛讬讗 讛讞转讜诇 讜讗讞专讬讛 讘专讬讛 拽讟谞讛 砖讛讬讗 讛谞诪诇讛, 讜讗讞专 讻讱 谞拽讬讟 砖谞讬 诇讬诪讜讚讬诐 诪砖谞讬 讘专讬讜转 讛诪注讜驻驻讬诐, 讜转讞诇讛 谞拽讬讟 诪谉 讬讜谞讛 砖讛讬讗 诪注讜驻驻转 讘讙讜讘讛, 讜讗讞专讬讛 讛转专谞讙讜诇 砖讛讜讗 诪讬谉 注讜祝 讗讱 讗讬谞讜 诪注讜驻祝 讘讗讜讬专 讘讙讜讘讛.



讝执讬讙指讗 讝址讘旨执讬谞职谞指讗 诇执讬讱职 讚旨职诪址讟执讬 诇执讬讱职 注址讚 讗址专职注指讗. 讛讗 讚诪专讘讛 诇讛 讘诪讬讚转 讛讝讬讙讗 砖讬讛讬讛 讞专讜讱 讚诪讟讬 注讚 讗专注讗, 讛讬讬谞讜 讻讬 讛转专谞讙讜诇转 讬砖 诇讛 谞讜爪讛 讞砖讜讘讛 砖讗讬谞讛 爪专讬讻讛 诇讝讬讙讗, 讜专拽 讬砖 诇讛 讞住专讜谉 讚讗讬谉 讛谞讜爪讛 诪讻住讛 讗转 专讙诇讬讛 讜诇讻讱 专讙诇讬讛 讗讬谞诐 讬驻讬诐 砖讗讬谉 注诇讬讛诐 谞讜爪讛, 讜注诇 讻谉 诪讘讟讬讞讛 诇诪讝讘谉 诇讛 讝讬讙讗 讛诪讙讬注 诇讗专抓 讻讚讬 砖讬转讻住讜 专讙诇讬讛.
讜讛谞讛 讛专讘 转讜专转 讞讬讬诐 讝"诇 讻转讘 讚讜讚讗讬 讗讬谉 讛转专谞讙讜诇 诪驻讬讬住 诪诪砖 讜诇讗 讗诪专 诇讛 讜诇讗 诪讬讚讬, 讗诇讗 砖讛拽讘"讛 谞转谉 讟讘注 诇转专谞讙讜诇 砖讬驻砖讜讟 讘讙驻讜 注讚 诇讗专抓 拽讜讚诐 转砖诪讬砖 讜讬谞注谞注 讘专讗砖讜 讗讞专 转砖诪讬砖 讻讗诇讜 讛讜讗 诪驻讬讬住讛 讘讻讱 讻讚讬 砖讬诇诪讚讜 讘谞讬 讗讚诐 诇驻讬讬住, 讜讻谉 讛讜讗 讛注谞讬谉 讘砖讗专 讘专讬讜转 讚谞拽讬讟 驻专讚讛 讜谞诪诇讛 讜讬讜谞讛 诇讗讜 讘讚注转 讛诐 注讜砖讬诐 讻谉, 讗诇讗 讻讱 讘专讗诐 讛拽讘"讛 讘讟讘注讬诐 讛诇诇讜 讻讚讬 诇诇诪讚 讗讜转谞讜 讘讛诐 诪讜住专, 讜讻谉 讛注谞讬谉 讘讗讜转诐 驻专讬诐 讘诪注砖讛 讗诇讬讛讜 讝讻讜专 诇讟讜讘, 砖谞转谉 讛拽讘"讛 讟讘注 讘诇讘 讛驻专 砖诇讗 讬诇讱 砖谞专讗讛 诪讝讛 砖讗讬谞讜 专讜爪讛 砖讬拽专讘讜讛讜 诇讘注诇, 讜讗讞专 讻讱 讻砖讗诪专 诇讛诐 讗诇讬讛讜 讝讻讜专 诇讟讜讘 讗讜转诐 讛讚讘专讬诐 讘讟诇 讛拽讘"讛 讗讜转讜 讛讟讘注 诪诪谞讜 讜注砖讛 诇讬 讟讘注 砖讬诇讱 注诪讛诐 注讚 讻讗谉 讚讘专讬讜 讬注讜讬讬谉 砖诐, 讜讚讘专讬诐 讗诇讜 讛诐 讘专讜专讬诐 讜驻砖讜讟讬诐.
讜谞专讗讛 诇讬 讻讬 注砖讛 讛砖诐 讬转讘专讱 讛讜专讗讛 砖诇 驻讬讜住 讛转专谞讙讜诇 讘诪诇讘讜砖, 诇诇诪讚讱 砖讙诐 讛讗讚诐 讬注砖讛 讛驻讬讜住 诇讗砖转讜 讘诪诇讘讜砖 讻讬 讘讝讛 谞讬讞讗 诇讛 讟驻讬 诪讗讻讬诇讛 讜砖转讬讛. 讜诪讛 砖注砖讛 注讜讚 讘讟讘注讜 砖讬谞注谞注 讘专讗砖讜 诇驻讬讬住讛 注诇 讛讘讟讞讛 砖讛讘讟讬讞 诇讛, 讜注转讛 讗讬谉 诇讗诇 讬讚讜 诇拽讬讬诐 诇诇诪讚讱 砖讗诐 驻讬讬住转讛 拽讜讚诐 转砖诪讬砖 讘讚讘专讬诐 诇注砖讜转 诇讛 讗讬讝讛 讚讘专 讜讗讞专 讻讱 诇讗 讛讬讛 讘讬讻诇转讱 诇拽讬讬诐, 讗诇 转讗诪专 讻讬讜谉 砖讙诪专转讬 注住拽讬 讜砖诪砖转讬 讗谞讬讞谞讛 讘转讜讞诇转 诪诪讜砖讻讛, 讜诇诪讛 讗讟专讬讞 注爪诪讬 诇注砖讜转 讛转谞爪诇讜转 讜诇驻讬讬住讛 注诇 讛讛讘讟讞讛 砖讛讘讟讞转讬 诇讛 砖讗讬谞讬 讬讻讜诇 诇拽讬讬诐, 讗诇讗 爪专讬讱 砖转讚讘专 注诇 诇讘讛 讜转驻讬讬住讛 讜转驻讬住 讚注转讛 讘讚讘专讬诐 讛诪转讬讬砖讘讬诐 注诇 讛诇讘.
讜专讗讬转讬 诇讛专讘 转讜专转 讞讬讬诐 讝"诇 诪讛 砖讻转讘 讘讝讛 讘注谞讬谉 专讜转 砖讗诪专讛 诇讘讜注讝 (专讜转 讙, 讟) 讜旨驻指专址砖职讉转指旨 讻职谞指驻侄讱指 注址诇 讗植诪指转职讱指, 讬注讜讬讬谉 砖诐. 讜讗谞讬 讛讛讚讬讜讟 谞专讗讛 诇讬 诇驻专砖 专诪讝 讛讻转讜讘 讛谞讝讻专 讘讚专讱 诪诇讬爪讛 谞讗讛 讬讜转专, 讜讛讬讬谞讜 讻讬 专讜转 讘讗讛 讗讜转讛 讛诇讬诇讛 讗爪诇 讘讜注讝 讘注诇 讻专讞讛 讻讚讬 诇注砖讜转 专爪讜谉 讞诪讜转讛, 讗讘诇 讛讬讗 讘诇讘讛 讛讬讛 诇讛 讞砖砖讛 讙讚讜诇讛 拽专讜讘讛 诇讜讚讗讬 砖诇讗 讬砖讗谞讛 讘讜注讝 讗讜转讛 讛诇讬诇讛 讻讗砖专 讞砖讘讛 谞注诪讬, 讜诪讞诪转 讻谉 讛讬讛 诇讛 驻讞讚 讜诪讜专讱 讙讚讜诇 驻谉 讬讛讬讛 诇讛 讘讜砖讛 讙讚讜诇讛 讻讗砖专 讬讞讝讬专 驻谞讬讛 专讬拽诐 讜讬讗诪专 诇讛 拽讜诪讬 诇讻讬.
诇讻谉 专诪讝讛 诇讜 (砖诐) 讜旨驻指专址砖职讉转指旨 讻职谞指驻侄讱指 注址诇 讗植诪指转职讱指, 驻讬专讜砖 讗诐 讗讬谉 诇讱 专爪讜谉 诇注砖讜转 诪注砖讛, 转转谞讛讙 注诪讬 诇驻讞讜转 讻转专谞讙讜诇 砖诪驻讬讬住 讘驻讬砖讜讟 讻谞驻讬讜 诇讛讘讟讬讞 讛转专谞讙讜诇转 讛讘讟讞讛 讘砖拽专 讘讚讘专讬诐 讘注诇诪讗 讗祝 注诇 驻讬 砖讗讬谉 讘讛 诪诪砖, 讻谉 讗转讛 讜旨驻指专址砖职讉转指旨 讻职谞指驻侄讱指 注址诇 讗植诪指转职讱指 讻诪注砖讛 讛转专谞讙讜诇 诇讛讘讟讬讞谞讬 讘讚讘专讬诐 讘注诇诪讗 诇驻讬 砖注讛 讻讚讬 砖诇讗 讗讞讝讜专 讘讘讜砖讛 讗爪诇 讞诪讜转讬, 讜讗诇 转讗诪专 讗讬谉 讗谞讬 诪讞讜讬讬讘 诇驻讬讬住讬讱 诪讗讞专 砖讗转 讘讗转 砖诇讗 讻讛讜讙谉, 诇讗 讻谉 讗诇讗 讙讜讗诇 讗转讛 讜诇讻谉 讘专砖讜转 讘讗转讬, 讜诇讻讱 讗谞讬 讗讜诪专转 讗诐 诇讗 转专爪讛 诇讙讗诇 转驻讬讬住谞讬 诇驻讞讜转 讻诪讜 驻讬讜住 讛转专谞讙讜诇.



诇执讬砖讈址诪职讟值讬讛旨 诇职讻址专职讘旨址诇职转旨值讬讛旨 讚旨职讛址讛讜旨讗 转旨址专职谞职讙讜止诇指讗. 讛讗 讚拽诇诇 讻专讘诇转讜 讜诇讗 拽诇诇 讗讘专 讗讞专, 砖诇讗 讗诪专 诇砖转诪讬讟 讻谞驻讬讛 讗砖专 驻专砖 诇讛? 谞专讗讛 诇讬 讘住"讚 讻讬 讛讜讗 讞砖讬讘讜转讜 注诇讬讛 诪驻谞讬 砖讛讜讗 讝讻专 讜讛讬讗 谞拽讘讛, 讜讛住讬诪谉 砖诇 讛讝讻专 讛讜讗 讘讻专讘诇转讗 讜诇讻讱 讝讜 讞讘讬讘讛 注诇讬讜 讬讜转专, 讜讻讚讬 诇讛驻讬住 拽诇诇 讻讘专诇转讬讛 砖讛讬讗 讞讘讬讘讛 讬讜转专 砖讘讛 谞讬讻专转 讞砖讬讘讜转 砖诇讜:





讘谞讬讛讜

讜旨诪址砖讈职转旨侄谞侄转 诪址讬执诐 讻旨址讘旨职讛值诪指讛. 讜职讗执讬讚指讱职? 讛址谞值讬, 砖讈侄讘址讞 讛讜旨讗 诇指讛旨. 驻讬专砖 专砖"讬 讛砖讘讞 讘讬讜砖讘转 讜诪砖转谞转 诪砖讜诐 爪谞讬注讜转. 讜讬砖 诇讛拽砖讜转 讜讛诇讗 讛讬讗 讗讬谞讛 注讜砖讛 讻谉 诪砖讜诐 爪谞讬注讜转, 讗诇讗 讛讬讗 诪讜讻专讞转 诇注砖讜转 讻谉 讘砖讘讬诇 诇讻诇讜讱, 砖讗诐 转注诪讜讚 讜转砖转讬谉 讬转诇讻诇讱 讻诇 讘砖专讛 讘诪讬 专讙诇讬诐 诪讗讞专 砖讗讬谉 诇讛 讗讘专 讘讜诇讟, 讜讗诐 讻谉 讝讜 讞诇诇讛 讛讬讗 砖讞住专讛 讗讘专 砖讬砖谞讜 讘讗讬砖, 砖讘注讘讜专 讞住专讜谉 讝讛 讛讬讗 诪讜讻专转转 诇讛砖转讬谉 诪讬讜砖讘?
讜谞专讗讛 诇讬 讘住"讚 讘诪讛 砖讛讬讗 讬讜砖讘转 讜诪砖转谞转 讬砖 诇讛 讘讝讛 砖讘讞 讜讟讜讘讛 诪爪讚 讗讞专, 讜讛讜讗 讚讗讬转讗 讘讬讜专讛 讚注讛 住讬诪谉 拽爪"讛 讗砖讛 砖讛砖转讬谞讛 诪讬诐 讜讬爪讗 诪诪谞讛 讚诐 讘转讜讱 讛讛砖转谞讛 注诐 诪讬 专讙诇讬诐, 讗诐 讛讬转讛 讬讜砖讘转 讜诪砖转谞转 讟讛讜专讛, 讻讬 讻讬讜谉 砖讬讜砖讘转 讬砖 诇诪讬 专讙诇讬诐 驻转讞 驻转讜讞 诇爪讗转 讘专讬讜讞 讜讗讬谉 讞讜讝专讬谉 诇爪讚 讛诪拽讜专 讗砖专 诪诪谞讜 讬讜爪讗 讚诐 谞讚转讛, 讜注诇 讻谉 讘讜讚讗讬 讛讚诐 讛讝讛 砖谞诪爪讗 讘讛砖转谞讛 讛讜讗 诪诪拽讜诐 砖讬讜爪讗讬谉 诪诪谞讜 诪讬 专讙诇讬诐 砖讘讗 诪谉 讛讞诇讞诇讬转 讗讜 诪谉 讛讻诇讬讜转, 讜诇讗 诪讛诪拽讜专 砖诇 讚诐 谞讬讚讜转, 讚讗讬谉 诪讬 专讙诇讬诐 讘讗讬诐 诪砖诐, 讗讘诇 讗诐 注诪讚讛 讜讛砖转讬谞讛 讜谞诪爪讗 讚诐 讘讛砖转谞讛, 讻讬讜谉 砖注讜诪讚转 诇讗 谞驻转讞 讘讬转 专讞诪讛, 讜诪转讜讱 砖讘讬转 讛专讞诐 爪专 诇讗 讬讜讻诇讜 诪讬 专讙诇讬诐 诇爪讗转 讘专讬讜讞, 讜诇讻谉 谞讚讞拽讬谉 讜讞讜讝专讬谉 诇爪讚 讛诪拽讜专 砖诇 讚诐 谞讚讛 讜诪讘讬讗讬谉 诪砖诐 讗转 讛讚诐, 讜讻诪驻讜专砖 讻诇 讝讛 讘诇讘讜砖 讝"诇 住讬诪谉 拽爪"讗 注讬讬谉 砖诐.
讜讗诐 讻谉 谞诪爪讗 讘诪谞讛讙讛 讝讛 砖讚专讻讛 诇讬砖讘 讜诇讛砖转讬谉 讛讜讗 诪谞讛讙 诪砖讜讘讞 诇讛, 讚注诇 讬讚讬 讻讱 讗诐 讬诪爪讗 讚诐 讘讛砖转谞讛 讗讬谉 诪讟诪讗讬谉 讗讜转讛, 诪讛 砖讗讬谉 讻谉 讗诐 讛讬讛 诪谞讛讙讛 诇讛砖转讬谉 诪注讜诪讚 讛讬讛 诪谞讛讙 讝讛 专注 诇讛, 讚讗诐 谞诪爪讗 讚诐 讘讛砖转谞讛 诪讟诪讗讬谉 讗讜转讛, 讜诇讻谉 诇讗 诪谞讛 转谞讗 拽诪讗 讚讘专 讝讛 讘讻诇诇 拽诇诇讛, 诪驻谞讬 砖诪谞讛讙 讝讛 讬砖 诇讛 诪诪谞讜 讛谞讗讛, 讜讛讜讗 诪谞讛讙 诪砖讜讘转 讗爪诇讛.
讘专诐 讛讗 拽砖讬讗 讗诪讗讬 诇讗 诪谞讬 诇讛 讘讻诇诇 讛讞住专讜谞讜转 讞住专讜谉 讗讘专 讛转砖诪讬砖 砖讬砖谞讜 讘讝讻专 讜讗讬谞讜 讗爪诇讛? 讜谞专讗讛 诇讬 讘住"讚 讚讞住专讜谉 讝讛 讬砖 诇讛 诪诪谞讜 砖讘讞 诪爪讚 讗讞专, 讜讛讜讗 讻讬 讛讝讻专 注诇 讬讚讬 讗讘专 讝讛 砖讛讜讗 讘讜诇讟 讘讜 讗诐 讬讛讬讛 诇讜 转讗讜讛 讬转拽砖讛 讜谞讬讻专转 转讗讜转讜 讜诪转讙谞讛, 诪讛 砖讗讬谉 讻谉 讛讗砖讛 砖讬砖 诇讛 讞住专讜谉 讗讘专 讝讛 讗讬谉 转讗讜转讛 谞讬讻专转 诇讗讞专讬诐 讜诇讗 转转讙谞讛.
讜讗诐 转讗诪专 讻讬讜谉 讚讞砖讬讘 诇讛 讞住专讜谉 讝讛 讚旨职诪职讙址讚旨侄诇侄转 砖讉值注指专 讗诪讗讬 诇讗 讞砖讬讘 讞住专讜谉 注诇 砖讗讬谉 诇讛 讝拽谉? 讝讛 讗讬谞讜, 讚诇讗 谞讗诪专 讛讚专转 驻谞讬诐 讝拽谉 讗诇讗 讙讘讬 讗讬砖, 讻讬讜谉 砖讛讜讗 讙讚讜诇 讘砖谞讬诐 讜讗讬谉 诇讜 讝拽谉 转讛讬讛 爪讜专转 驻谞讬讜 诪砖讜谞讛 讜诪讻讜注专转, 讗讘诇 讛讗砖讛 砖讗讬谉 诇讛 讝拽谉 讛讜讗 讬讜驻讬 讙讚讜诇 诇驻谞讬诐 砖诇讛.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讛讗 讜讛讗 讘讬诪讜转 讛讞诪讛. 讘专讬"祝 讜专讗"砖 讛讙讬' 讛讗 讜讛讗 讘讬诪讜转 讛讙砖诪讬诐:


砖诐 讜讗讬 讘注讬转 讗讬诪讗 讛讗 讜讛讗 讚诪讬讬诐 诪住讗谞讬讛. 讛专讬"祝 讻讗谉 讛砖诪讬讟 讘' 讗讜拽讬诪转讜转 讚注讜拽爪讬 讜讚砖专讻讗 讗讘诇 讘砖讘转 驻专拽 讜讗诇讜 拽砖专讬诐 讛讘讬讗谉 讜讘讛讬驻讜讱 讘转讞讬诇转 讗讜拽讬诪转讗 讛讗 讚讗讬转 诇讬讛 砖专讻讗 讜讗讞"讻 讗讜拽讬诪转讗 讚住讬讬诐 诪住讗谞讬讛 讜讗讞"讻 讗讜拽讬诪转讗 讚注讜拽爪讬. 讜砖诐 讗讬转讗 讜注讜拽住讬 讜讛讬讬谞讜 讻诪讜 注讜拽爪讬. 注' 讘注专讜讱 注专讱 注拽讜诐:





驻转讞 注讬谞讬诐

讛讜讬讬谉 诇讜 讘谞讬诐 砖讗讬谞谉 诪讛讜讙谞讬诐. 讻诇讜诪专 专砖注讬诐 讚讛讗 讬诇讬祝 诪拽专讗 讚讻转讬讘 讙诐 讘诇讗 讚注转 谞驻砖 诇讗 讟讜讘. 讜驻讬专砖"讬 诇讗 讟讜讘讬诐 讛讘谞讬诐 讜讻讜' 讜讗诪专讬谞谉 讘砖讘转 讚祝 拽诪"讟 注"讘 讗拽专讗 讙诐 注谞讜砖 诇爪讚讬拽 诇讗 讟讜讘 讗讬谉 诇讗 讟讜讘 讗诇讗 专注 注"砖 讜讻"讻 专砖"讬 讘转注谞讬讜转 讚祝 讟"讝 注"讘 砖讗讬谞讜 讛讙讜谉 专砖注 讜讻"讻 讛讟讜专 讘讗"讞 住讬' 讙"谉 讜讻谉 诪讜讻讞 诪讚讘专讬 讛专诪讘"诐 住驻"讚 讚住谞讛讚专讬谉 讜驻讻"讚 讚讬谉 讘' 注"砖:


注爪讘讜谞讱 讝讛 爪注专 讙讬讚讜诇 讘谞讬诐 讜讛专讜谞讱 讝讛 爪注专 讛注讘讜专 讜讻讜' 讛拽砖讜 讛诪驻专砖讬诐 讚讘专讬砖讗 讛讜诇"诇 爪注专 讛注讘讜专 讜诇讬讚讛 讜讗讞"讻 爪注专 讙讚讜诇 讘谞讬诐. 讜讗驻砖专 讻讬 讛谞讛 拽诇诇讜转 讗诇讜 讛诐 讻讜诇诇讜转 诇讻诇 讛谞砖讬诐. 讜诪拽爪转 诪讛诐 诇讗 砖讬讬讻讬 讘讞讜讛 讻讙讜谉 讚诐 讘转讜诇讬诐 讜讻讘专 讬诇讚讛 拽讬谉 讜讛讘诇 砖诇讗 讘爪注专. 讜讙诐 讘讚讜专 讛诪讘讜诇 谞专讗讛 诪讛诪讚专砖 砖讻诪注讟 诇讗 讛讬讛 爪注专 讙讚讜诇 讘谞讬诐 讜讻诪"砖 讗讬讜讘 住讬' 讻"讗 讝专注诐 谞讻讜谉 诇驻谞讬讛诐 讬砖诇讞讜 讻爪讗谉 注讜讬诇讬讛诐 讜讻讜' 讜谞诪爪讗 讚讛讙诐 讚讞讜讛 讬诇讚讛 砖转 诪"诪 诇讗 讛讬讛 爪注专 讙讚讜诇 讘谞讬诐. 讜讗"讻 专诪讝 讚讝诪谞讬谉 讚诪砖讻讞转 爪注专 讙讚讜诇 讘谞讬诐 讘专讬砖讗 讘谞讬诐 砖讗讬谞诐 砖诇讛 讻讙讜谉 砖诪转讛 讗诐 讛讘谞讬诐 讜诪讜讻专讞转 讛讬讗 诇讙讚诇诐 讜讝讛 爪注专 讻驻讜诇 诇住讘讜诇 爪注专 注诇 讘谞讬 爪专转讛 讜诇专诪讝 讝讛 讛拽讚讬诐 爪注专 讙讚讜诇 讘谞讬诐.
讜讬讜转专 谞专讗讛 驻砖讜讟 讚诪注讬拽专讗 拽讜砖讬讗 诇讬转讗 讜谞讗诪专 讚讛讙诐 砖讛讬讜 诪爪诇讬讞讬诐 讘讘谞讬诐 讘讙讚讜诇谉 讜讘专讬讗讜转谉 诪"诪 讛讬讛 诇讛诐 爪注专 诪爪讚 讗讞专 讻讬 讛讬讜 讞讝拽讬诐 讜拽砖讬诐. 讜讗"讻 讛讻转讜讘 讚讘专 讻诇驻讬 讞讜讛 砖讻讘专 讛讜诇讬讚讛 拽讬谉 讜讛讘诇 讜注转讛 讬讛讬讛 诇讛 爪注专 诇讙讚诇诐 诇驻讬 讘讞讬谞转诐. 讜讗讞专 讝讛 爪注专 讛注讘讜专 讜诇讬讚讛 讘砖转 讗讞专 拽"诇 砖谞讛 讜谞诪爪讗 砖讛讚讘专讬诐 讻住讚专谉 讜讛诇讻转谉 讜驻砖讜讟:


诪讙讚诇转 砖注专 讜讻讜' 注诪"砖 讘拽讜谞讟专讬住 砖诪讞转 讛专讙诇 专讜转 讚祝 诇' 注"讗 讜讘砖诐 讛讙讚讜诇讬诐 讞"讘 讚祝 爪"讜 住讜祝 注"讗:


诪诇驻谞讜 诪讘讛诪讜转 讝讜 驻专讚讛 讜讻讜' 讛讗 讚诇讗 谞拽讟 讙讝诇 诪谞诪诇讛 讜注专讬讜转 诪讬讜谞讛 讻讚讗诪专 专' 讬讜讞谞谉 讘住诪讜讱 诪砖讜诐 讚诪砖诪注 诇讬' 讚拽专讗 讘讚专讱 讗专抓 讗讬讬专讬 砖讛讟讘讬注 讛拽讘"讛 讚专讱 讗专抓 讘讘讛诪讜转 讻讚讬 砖谞诇诪讜讚 诪讛诐 讜诇讗 讗讬讬专讬 拽专讗 讘讗住讜专讬诐 砖诇诪讚谞讜 讘讞住讚讬讜 注"讬 诪砖讛 专讘讬谞讜 讜讻"砖 讚讘注砖专转 讛讚讘专讜转 讗讬讻讗 诇讗 转谞讗祝 诇讗 转讙谞讜讘 讜讗注"讙 讚讘讙讜谞讘 谞驻砖讜转 讗讬讬专讬 讻诪砖讝"诇. 讜讻谉 专' 讬讜讞谞谉 讗诪专 讗诇诪诇讗 诇讗 谞转谞讛 转讜专讛 讛讬讬谞讜 诇诪讚讬谉 讜讻讜' 讜驻砖讜讟 讜讗注"讙 讚转谞谉 讬讛讜讚讛 讘谉 转讬诪讗 讗讜诪专 讛讜讬 注讝 讻谞诪专 讜拽诇 讻谞砖专 讜专抓 讻爪讘讬 讜讙讘讜专 讻讗专讬 诇注砖讜转 专爪讜谉 讗讘讬讱 砖讘砖诪讬诐 讜讗"讻 谞讬诪讗 诪诇驻谞讜 诪讘讛诪讜转 砖讬砖 诇诇诪讜讚 诪谞诪专 讜爪讘讬 讜讗专讬讛 诇注讘讜讚转讜 讬转讘专讱 讜诪注讜祝 讛砖诪讬诐 诇讛讬讜转 拽诇 讻谞砖专 讜讛讜讛 讗"砖 诪注讜祝 讛砖诪讬诐 讚讻转讬讘 讻谞砖专 讬注讜祝 讛砖诪讬诐. 诪"诪 诪拽专讗 诪讜讻讞 讚讗谞讜 诇诪讚讬谉 诪讛诐 讗讬讝讛 注谞讬谉 讟讜讘. 讜讛谞讱 讚转谞谉 讛谉 诪讚讜转 讻讜诇诇讬讜转 诪讜讟讘注讜转 讘讛诐 讜诇讻讱 拽讗诪专 讝讜 驻专讚讛 砖讻讜专注转 讜讛讬讗 爪谞讬注讜转 讜讻谉 讚专讱 讗专抓 诪转专谞讙讜诇 讜驻砖讜讟:


讗诇诪诇讗 讛讬讬谞讜 诇诪讚讬谉 爪谞讬注讜转 讜讻讜' 讜讻讬 讛讗讬 讙讜讜谞讗 讗讬讻讗 诇诪讬诇祝 诪讘讛诪讜转 讜讞讬讜转 讗讬讝讛 注谞讬讬谞讬诐 讻讙讜谉 诪谞诪诇讛 讬砖 诇诇诪讜讚 注讜讚 讝专讬讝讜转 讜讞专讬爪讜转 讻诪"砖 诇讱 讗诇 谞诪诇讛 注爪诇 讜讻讜' 讜讗诪专讜 讛讻诇讘 诪讻讬专 讗转 拽讜谞讜 讜讘讬专讜砖诇诪讬 讚转专讜诪讜转 砖讛诪讬转 注爪诪讜 诇讛爪讬诇 讗讚讜谞讜. 讜讻讬讜爪讗 砖讗专 注谞讬讬谞讬诐 讛谞砖诪注讬诐 诪诪讙讬讚讬 讗诪转. 讜谞拽讟 讛谞讬 诇讚讜讙诪讗 讜讛"讛 讚讗讬讻讗 讗讞专讬谞讬 讜诇讗讜 讻专讜讻诇讗:


讜讙讝诇 诪谞诪诇讛. 讛讻讬 讗转诪专 讘讬 诪讚专砖讗 讘专讬砖 驻' 砖讜驻讟讬诐 讘专讘讛 诪砖诐 专"砖 讘谉 讞诇驻转讗 砖专讗讛 讘诪讜驻转 注"砖:


讝讘讬谞谞讗 诇讱 讝讬讙讗 讜讻讜' 注讬讬谉 诪"砖 讘砖讬讟转讜 讛讙讗讜谉 讛专讘 转讜专转 讞讬讬诐:





砖注专讬 转讜专转 讘讘诇

(拽 住注"讘) 讜诪讗讬 诪驻讬讬住 诇讛 讜讻讜'.鈥斪愖欁� 讝讛 讗诇讗 诪砖诇 讜讘讗讜 诇诇诪讚 讚专讱 讗专抓 诇讗讚诐, 砖讗砖转讜 诪转拽讜讟讟转 注诪讜 拽讜讚诐 转砖诪讬砖 注诇 讗讜讚讜转 讘讙讚讬讛 讜转讻砖讬讟讬讛, 诪讜转专 诇讜 诇砖拽专 诇讛 讜诇讜诪专 砖讬拽谞讛 诇讛 讘讙讚讬诐 讜转讻砖讬讟讬诐 (讗祝 砖讬讜讚注 讛讜讗 砖讗讬谉 讝讛 讘讬讻诇转讜) 注讚 砖讬驻讬讬住谞讛.





讬讚 讚讜讚

讜讛讗 拽讗 谞转专讬 驻讬专讬. 讛转讜住驻讜转 讘砖讘转 讚祝 拽"谞 讚状讛 讘诪讞讜讘专 讻转讘讜 讚诪讬讬专讬 讘讬讘砖讜 讛谉 讜诇讗 注讜拽爪讬讛谉. 讜讛拽砖讛 讘转讜住驻讜转 砖讘转 讚讗状讻 讗住讜专 砖诪讗 讬注诇讛 讜讬转诇讜砖 讜谞"诇 讚讛诪讗讬专讬 讛讘讬讗讜 讘砖注专 讛诪诇讱 讚祝 讬状讟 诇诪讛 讙讝专讬谞谉 砖诪讗 讬转诇讜砖 讛讗 讚讘专 砖讗讬谉 诪转讻讜讬谉 讛讜讗 讜转讬专抓 讚讛讜讛 驻住讬拽 专讬砖讬' 讜讛拽砖讛 注诇 讝讛 讜转讬专抓 讚讛驻讬专讜砖 砖诪讗 讬转诇讜砖 讘诪转讻讜讬谉 讜讛谞讛 谞专讗讛 诪讚讘专讬 讛诪讙状讗 讜转讜住驻讜转 砖讘转 讚讛讜讛 诪驻专砖讬 讻驻讬专讜砖 讛诪讗讬专讬 砖诪讗 讬转诇讜砖 讘诪转讻讜讜谉 讜诇讻谉 讛讜拽砖讛 诇讛诐. 讗讘诇 讬状诇 讚讛转讜住驻讜转 住讜讘专讬诐 讻驻讬专讜砖 专讗砖讜谉 砖诇 讛诪讗讬专讬 讜讛讬讬谞讜 诪砖讜诐 驻住讬拽 专讬砖讬讛 讜讛讬讗 拽讜砖讬讜转 讛讙诪专讗 讘注爪诪讛 讜讛讗 拽讗 谞转专讬 驻专讬 讻讬 讜讜讚讗讬 讘诪转讻讜讜谉 诇讗 讞讬讬砖讬谞谉 讗诇讗 诪诪讬诇讗 讜讛讜讬 驻住讬拽 专讬砖讬讛 讜讙诐 讛专诪讘"诐 讗驻砖专 讚住讘专 讛讻讬 讜诪转讜专抓 拽讜砖讬讜转 讛诪讙"讗 注诇 讛专诪讘"诐 讙状讻 注诇 讛讚专讱 砖讻转讘转讬 讜讘驻专讟 讚讛砖注专 讛诪诇讱 转讬专抓 讚讘专讬 讛专讬祝 讚讙诐 讛讜讗 住讘专 讚诇讗 讙讝专讬谞谉 砖诪讗 讬转诇讜砖 讘诪转讻讜讜谉 讗状讻 拽专讜讘 讛讚讘专 砖讙诐 讛专诪讘"诐 讛讻讬 住状诇 讜注讜讚 讬状诇 讚谞讬讛讬 讚驻住拽 讛专诪讘"诐 讚讗讬诇谉 砖讬讘砖讜 驻讬专讜转讬讜 讛转讜诇砖 讞讬讬讘 讛讬讬谞讜 砖讛讗讬诇谉 诇讞 讗讘诇 讗诐 讙诐 讛讗讬诇谉 讬讘砖 驻讟讜专 讜讻讬讜谉 讚诇讗 讛讜讬 专拽 诪讚专讘谞谉 诇讗 讙讝专讬谞谉:


专讘 讘拽注讛 诪爪讗 讜讙讚专 讘讛 讙讚专. 注讬讬谉 拽讛诇转 讬注拽讘 诇' 注状讚 砖讛拽砖讛 讚讻讗谉 驻住拽讜 讻专讘 讜诇注讬诇 讙讘讬 诪讘讜讬 讚祝 讜讬"讜 谞诪讬 讗诪专讬谞谉 专讘 讘拽注讛 诪爪讗 讜诇讗 驻住拽讜 讻讜讜转讬讛 讜转讬专讜爪讜 谞讻讜谉 讜讗驻砖专 注讜讚 诇讜诪专 讚讛转诐 诪讬诇转讗 讚诇讗 砖讻讬讞讬 讘诪讘讜讬 砖谞驻专爪讛 讜诇讗 讙讝专讬谞谉 讗讘诇 讻讗谉 砖讻讬讞 讻诇 砖讘转:


转谞讬讗 讞讚讗 诪讜转专 诇讬诇讱 注"讙 讛注砖讘讬诐 讘砖讘转. 注讬讬谉 砖注专 讛诪诇讱 讞"讗 讬状讟 注状讗 诇砖讜谉 讛专讗状砖 拽讛诇讜转 讬注拽讘 诇':


讜讘注砖讬转 讻专 诇讘注诇讛. 注讬讬谉 注状讝 住状讛 讚状讛 讛讻讬 讙专住讬转:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

